<classify> MKUTANO wa 28 wa Umoja wa Mataifa Kanda ya Afrika wa Wakuu wa Vyombo Vinavyopambana na Biashara ya Dawa za Kulevya 28t hHONLEA- Afrika umemalizika nchini, huku Tanzania ikijiwekea mikakati ya kufanya operesheni katika maduka ya dawa na hospitali, kuzuia uchepushaji wa dawa.Imebainika kwamba baada ya udhibiti wa dawa za kulevya, baadhi ya watu wameamua kuzichepusha dawa za hospitali zikiwemo za usingizi na za maumivu makali, kuzigeuza dawa za kulevya. Akifunga mkutano huo wa siku tano uliohudhuriwa na washiriki zaidi ya 150 kutoka nchi 54, Kamishna Mkuu wa Mamlaka ya Kudhibiti na Kupambana na Dawa za Kulevya Tanzania DCEA, Rogers Siyanga alisema mkutano huo ulijadili tatizo la dawa za kulevya duniani na hali ilivyo katika mapambano.Siyanga alisema wajumbe walibainisha kwamba dawa za kulevya aina ya heroin na kokeini, bado ni tatizo kubwa na zinazalishwa kwa wingi hivyo nguvu inahitajika zaidi katika kupambana nazo. Alisema pamoja na hayo, limezuka tatizo la aina mpya ya dawa za kulevya ambazo ni dawa zenye asili ya kulevya, lakini zinatumika hospitalini na hivyo kutumika kwa wingi nchini na Afrika, zikiwemo dawa aina ya Tramadol.Dawa hizi zimeanza kutumika vibaya ni dawa za kawaida na zinatibu waathirika kuondoa maumivu makali, lakini zimeanza kutumiwa na watu kama dawa za kulevya baada hizi dawa za heroin na kokeini kudhibitiwa...Tanzania watu wameanza kutumia Tramadol na dawa za kupikwa, alisema Siyanga. Alisema operesheni hiyo inafanywa na DCEA kwa kushirikiana na Mamlaka ya Chakula na Dawa TFDA, Ofisi ya Mkemia Mkuu wa Serikali na Bohari ya Dawa MSD ili kuhakikisha wanasimamia utoaji wa dawa hizo na kusimamia matumizi yake katika hospitali.Tunakwenda katika ukaguzi na taasisi hizi zote kuhakikisha tunakagua na MSD wanatusaidia kujua kwamba waliachia dawa kiasi gani kutoka katika ghala lake na zimefika hospitali kiasi gani na zimetumikaje, tunaangalia takwimu za hospitali na matumizi ya zile dawa, lengo letu ni kuhakikisha tunadhibiti uchepushwaji wa dawa hizo, alifafanua Siyanga.Aliongeza, hatuzuii maduka ya dawa kuuza dawa, ila tunazuia uchepushaji wa matumizi ya hizo dawa. Dawa hizo ni muhimu kwa kuwa zinatumika hospitalini, hatuwezi kuzizuia matumizi ya dawa katika maduka na hospiali ila tunazuia uchepushwaji na matumizi mabaya. Alisema wametoa angalizo katika mkutano huo kwamba pamoja na kushughulikia heroin na kokeini, pia wanapaswa kuangalia dawa za kulevya zenye asili ya hospitali, ambazo zimeanza kuchepushwa hospitalini na kuanza kutumika vibaya.Aidha, walizungumzia utekelezaji wa maagizo ya Umoja wa Mataifa UN yaliyotolewa 2009, ambalo ni tamko la kisiasa lililowataka kupambana na dawa za kulevya katika mihimili mitatu ikiwemo kupunguza madhara ya dawa hizo, kuzuia zisiingizwe na kutoa elimu kwa watu ili wakatae kuzitumia na kutoa tiba kwa waathirika.Mkutano huu umejadili kwa kina utekelezaji wa agizo hilo la kisiasa na mwaka kesho nchi yetu itatakiwa kutoa ripoti katika baraza la Umoja wa Mataifa kuhusu utekelezaji wa maagizo yaliyotolewa mwaka 2009 na nchi yetu itatoa ripoti nzuri mwaka kesho ambayo inaonyesha utekelezaji wa maagizo hayo alisema. Alisema katika hatua za awali za utekelezaji wa maagizo ya UN, Tanzania imefanya vizuri na katika takwimu za ukamataji wa dawa za kulevya kwa mwaka jana walikamata kilo 200 za heroin, tani 52,000 za bangi, mirungi tani 10, kemikali bashirifu lita zaidi ya 300,000 ambazo ni za vimiminika na tani 20 ambazo zipo katika poda.  <topic>: KITAIFA 